
ĮSAKYMAS
[bookmark: _Hlk104368075]DĖL PRITARIMO ŠIAURINĖS PURVYNĖS GATVĖS TERITORIJOS NIDOS GYVENVIETĖJE, NERINGOJE,  DETALIOJO PLANO KOREGAVIMO RENGIMO INICIATYVAI

2026 m.  spalio 5 d. Nr. V13-112
Neringa

Vadovaudamasis Lietuvos Respublikos vietos savivaldos įstatymo 34 straipsnio 6 dalies 5 punktu, Lietuvos Respublikos teritorijų planavimo įstatymo 2 straipsnio 34 dalimi, 6 straipsnio 3 dalimi, Kompleksinių teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo“, 319 punktu, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 9 punktu ir atsižvelgdamas į Vėtrungės g. 13 pastato (unikalus daikto numeris: 2398-2001-1010) bendraturčių ir žemės sklypo (unikalus Nr. 4400-5615-5641) nuomininkų (toliau – Pareiškėjai) 2026 m. rugsėjo 3 d. pasiūlymą Nr. V14-5477 dėl teritorijų planavimo proceso inicijavimo:
1. Pritariu iniciatyvai pradėti rengti vietovės lygmens teritorijų planavimo dokumentą – Šiaurinės Purvynės gatvės teritorijos, Nidos gyvenvietėje, Neringoje detaliojo plano koregavimą.
2. Nustatau, kad įsakymo 1 punkte nurodyto vietovės lygmens teritorijų planavimo dokumento rengimo darbus finansuoja ir planavimo proceso viešumo procedūras užtikrina koregavimo rengimo iniciatorius – Pareiškėjai arba jų įgaliotas asmuo.
3. Įpareigoju Architektūros ir teritorijų planavimo skyrių užtikrinti šio įsakymo, kartu
su Neringos savivaldybės administracijos sprendimo dėl teritorijų planavimo dokumento rengimo ir teritorijų planavimo tikslų projektu, viešinimą Lietuvos Respublikos teritorijų planavimo įstatymo 31 straipsnio 4 dalyje nustatyta tvarka.
Šis įsakymas gali būti skundžiamas Lietuvos administracinių ginčų komisijos Klaipėdos
apygardos skyriui (J. Janonio g. 24, 92251, Klaipėda) Lietuvos Respublikos ikiteisminio
administracinių ginčų nagrinėjimo tvarkos įstatymo nustatyta tvarka arba Regionų administraciniam
teismui, skundą (prašymą, pareiškimą) paduodant bet kuriuose teismo rūmuose (Galinio Pylimo g. 9,
91230 Klaipėda, A. Mickevičiaus g. 8A, 44312 Kaunas, Respublikos g. 62, 35158 Panevėžys,
Dvaro g. 80, 76298 Šiauliai, Žygimantų g. 2, 01102 Vilnius), Lietuvos Respublikos administracinių
bylų teisenos įstatymo nustatyta tvarka per vieną mėnesį nuo jo paskelbimo arba įteikimo
suinteresuotai šaliai dienos.



Administracijos direktorius	Egidijus Šakalys
image1.png




